న్యూఢిల్లీ, మార్చి 18: అడ్వకేట్లు సమ్మె చేసినా, విధుల బహిష్కరణకు దిగినా భవిష్యత్తులో కోర్టులో ప్రాక్టీస్ చేసే అవకాశం లేకుండా డిబార్ చేయాలని బార్ కౌన్సిల్ ప్రతిపాదించింది. ఈ మేరకు లా కమిషన్కు తన ప్రతిపాదనలు పంపింది. సమ్మె చేసే న్యాయవాదులపై కఠిన చర్యల కోసం అడ్వకేట్ల చట్టానికి మార్పులు చేయాలని సుప్రీం కోర్టు ఆదేశించిన నేపథ్యంలో లా కమిషన్ ఈ కసరత్తు చేస్తోంది. కోర్టు విధులకు భంగం కలిగించే విధంగా సమ్మె చేసినా, విధులు బహిష్కరించినా అడ్వకేట్పై వేటు పడుతుంది. దేశంలో 21లక్షల మంది రిజిస్టర్డ్ న్యాయవాదులు ఉన్నారు. వారిలో 40 శాతం మంది(దాదాపు 9 లక్షల మంది) నకిలీలని బార్ కౌన్సిల్ అంచనా వేస్తోంది. న్యాయవాదులు నకిలీలని తేలితే మూడేళ్ల జైలు, లక్ష రూపాయల జరిమానా విధించాలని బార్ కౌన్సిల్ తాజాగా ప్రతిపాదించింది. న్యాయవాది తన వద్దకు వచ్చే క్లయింట్కు నష్టం జరిగే విధంగా అనైతికంగా ప్రవర్తిస్తే మూడు లక్షల వరకు జరిమానా, రూ.5 లక్షల వరకు క్లయింట్ పరిహారం చెల్లించాలని బార్ కౌన్సిల్ మరో ప్రతిపాదన చేసింది. క్లయింటే తప్పుడు ఆరోపణ చేస్తే అతనికి రూ.2 లక్షల జరిమానా విధిస్తారు. బార్ కౌన్సిల్ ప్రతిపాదనలను జిల్లా స్థాయి న్యాయవాద సంఘాలు తీవ్రంగా వ్యతిరేకిస్తున్నాయి. ఇది ప్రజాస్వామ్య హక్కులను పరిహరించడమేనని అన్నాయి.
newdhilly, marchi 18: advaketlu samme chesina, vidhula bahishkaranaku digina bhavishyattulo kortulo practies chese avakaasam lekunda dibar cheyalani bar counsil pratipaadinchindi. ee meraku laa kamishanku tana pratipaadanalu pampindi. samme chese nyaayavaadulapai kathina charyala kosam advaketla chattaniki maarpulu cheyalani supreem kortu aadesinchina nepathyamlo laa kamishan ee kasarattu chestondi. kortu vidhulaku bhangam kaliginche vidhamgaa samme chesina, vidhulu bahishkarinchinaa advaketpai vetu padutundi. desamlo 21lakshala mandi resisterd nyaayavaadulu unnaaru. vaarilo 40 saatam mandi(daadaapu 9 lakshala mandi) nakileelani bar counsil anchana vestondi. nyaayavaadulu nakileelani telithe moodella jailu, laksha roopaayala jarimana vidhinchaalani bar counsil taajaagaa pratipaadinchindi. nyaayavaadi tana vaddaku vache clientku nashtam jarige vidhamgaa anaitikamgaa pravartiste moodu lakshala varaku jarimana, roo.5 lakshala varaku cliunt pariharam chellinchaalani bar counsil maro pratipaadana chesindi. clientay tappudu aaropana cheste ataniki roo.2 lakshala jarimana vidhistaaru. bar counsil pratipaadanalanu jilla sthaayi nyaayavaada sanghaalu teevramgaa vyatirekistunnaayi. idhi prajaaswaamya hakkulanu pariharinchadamenani annayi.